อิสราเอลทดสอบระบบสกัดขีปนาวุธสุดล้ำ แอร์โรว์-2 หวังสอยมิสไซล์อิหร่าน
กองทัพอิสราเอลประสบความสำเร็จในการทดสอบระบบสกัดขีปนาวุธสุดล้ำ แอร์โรว์-2 หวังไว้ใช้สกัดมิสไซล์พิสัยไกลที่อาจถูกยิงมาจากอิหร่าน-ศัตรูตัวเอ้เมื่อ 13 ส.ค. 63 สำนักงานป้องกันประเทศด้วยขีปนาวุธของกระทรวงกลาโหมสหรัฐฯ เปิดเผย กองทัพอิสราเอลประสบความสำเร็จในการทดสอบระบบสกัดขีปนาวุธสุดล้ำทางเทคโนโลยี Arrow-2 (แอร์โรว์-2) ที่บริเวณทางภาคกลางของประเทศ เมื่อคืนวันที่ 12 ส.ค.ที่ผ่านมา เพื่อหวังใช้ในการสกัดขีปนาวุธนำวิถีพิสัยไกลที่อาจถูกยิงมาโจมตีในพื้นที่ต่างๆทั่วอิสราเอลนายเบนนี่ แกนต์ซ รมว.กลาโหมอิสราเอล กล่าวถึงความสำเร็จในการทดสอบระบบสกัดขีปนาวุธนำวิถี แอร์โรว์-2 ว่า เป็นส่วนหนึ่งของความพยายามด้านการพัฒนาเทคโนโลยีในกองทัพอิสราเอล เพื่อให้แน่ใจว่าเราจะก้าวไปข้างหน้าเกินกว่าศัตรูก้าวหนึ่งเสมอเดลี่เมล ชี้ว่า ระบบสกัดขีปนาวุธ แอร์โรว์-2 ของกองทัพอิสราเอลนี้ เป็นส่วนหนึ่งของระบบป้องกันขีปนาวุธแบบหลายชั้นของอิสราเอล ที่ได้พยายามพัฒนาสำหรับการป้องกันภัยทางอากาศ จากการถูกยิงโจมตีด้วยขีปนาวุธพิสัยใกล้และพิสัยกลางจากฝีมือของกลุ่มติดอาวุธหัวรุนแรงในฉนวนกาซา และเลบานอน รวมทั้งขีปนาวุธพิสัยไกลที่อาจถูกยิงมาจากอิหร่านทั้งนี้ กองทัพอิสราเอลพยายามพัฒนาระบบป้องกันขีปนาวุธมาตลอด ซึ่งนอกจากระบบแอร์โรว์-2 แล้ว ยังมี Iron Dome Davids Sling และระบบ Arrow-3 ที่สามารถป้องกันภัยขีปนาวุธที่มาจากนอกชั้นบรรยากาศโลก อีกทั้งกองทัพอิสราเอลและสหรัฐฯได้ร่วมมือกันทดสอบระบบป้องกันขีปนาวุธ แอร์โรว์-3 ที่ รัฐอะแลสกา ประเทศสหรัฐอเมริกา เมื่อปีที่แล้ว ซึ่งผลการทดสอบประสบความสำเร็จอย่างดี โดยระบบขีปนาวุธ แอร์โรว์-3 นี้ ถูกพัฒนาขึ้นโดยบริษัทอุตสาหกรรมการบินอวกาศหลายบริษัทของอิสราเอล และบริษัทผลิตเครื่องบินยักษ์ใหญ่ โบอิ้ง กระทั่งมาสู่การดำเนินการสร้างเมื่อ ม.ค.2560สำหรับระบบป้องกันภัยทางอากาศแบบหลายชั้นของกองทัพอิสราเอลนั้น ถูกออกแบบสำหรับการป้องกันภัยของสงครามในอนาคต ซึ่งมีการสมมติว่าอิสราเอลถูกโจมตีด้วยขีปนาวุธครั้งใหญ่ในทุกพื้นที่ของประเทศ ซึ่งระบบสกัดขีปนาวุธ แอร์โรว์ ได้ถูกออกแบบสำหรับการยิงสกัดขีปนาวุธพิสัยไกล รวมทั้งขีปนาวุธที่ถูกยิงขึ้นไปสูงกว่านอกชั้นบรรยากาศของโลก ในขณะที่โดยปกติแล้ว ศัตรูของอิสราเอล คือ ประเทศอิหร่าน ที่ถือเป็นภัยร้ายแรงที่สุดของอิสราเอล แต่ระบบสกัดขีปนาวุธ แอร์โรว์ ยังสามารถป้องกันการโจมตีจากอิรัก ซีเรีย และศัตรูอื่นๆ ของอิสราเอลได้ด้วยที่มา : Dailymail haaretz
กองทัพอิสราเอลประสบความสำเร็จในการทดสอบระบบสกัดขีปนาวุธสุดล้ำ แอร์โรว์-2 หวังไว้ใช้สกัดมิสไซล์พิสัยไกลที่อาจถูกยิงมาจากอิหร่าน ศัตรูตัวเอ้
แอร์โรว์-2,อิสราเอล,สกัดขีปนาวุธ,ข่าวต่างประเทศ,ระบบป้องกันภัยทางอากาศ,ระบบสกัดขีปนาวุธ